Stasinės dvaras

Stasinės dvaras – buvusio dvaro sodyba Kėdainių rajono savivaldybėje, Vilainių seniūnijoje, Stasinės kaime, esanti 0,25 km į rytus nuo kelio . Dvaro senieji pastatai pritaikyti šiuolaikinio gyvenimo reikmėms, priklauso privatiems asmenims.
miniatiūra|220px|left|Buvusi kalvė

1992 m. sodyba įrašyta į Kultūros vertybių registrą. Stasinės dvaro sodyba kedainiutvic.lt Datuojama XIX a. - XX a. I pusės laikotarpiu. Stovi svirnas, kalvė, ledainė, vėjo malūno pastato fragmentas, sodybą supa parko želdiniai. Senieji moliniai dvaro sodybos rūmai neišlikę. Žinių apie buvusią rezidencinę, gyvenamąją dalį nesama.

Centrinėje sodybos dalyje išsiskiria svirnas, kurio tikroji buvusi paskirtis ne visiškai aiški. Dviejų aukštų šviesaus mūro pastatas su rūsiu ir pastoge. Istorizmo laikotarpio eklektinės stilistikos pastatas turi neorenesansinių, neoklasicistinių bruožų dekorą. Greta stūksantys kalvės ir ledainės pastatai sumūryti iš akmenų ir molio plytų. Į sodybą veda dvi tiesios lapuočių medžių alėjos. Nuo plento pusės auga vaizdinga beržų alėja, užsodinta tarpukaryje įkurtos mokyklos laikotarpiu. Kita, kuri jungiasi su pagrindine kaimo gatve, yra senesnė, liudijanti dvaro laikmetį. Dvarvietės ribas formuoja ir atokesnės medžių eilės palei kaimo gatvę.

Stasinės dvaro istorija neatsiejama nuo netoliese esančio Lančiūnavos dvaro, kurio savininkams Kognovickiams ir priklausė. 1928 m. Stanislovas Kognovickis Stasinę pardavė. Stasinėje buvo įsteigtas valsčiaus centras. 1928 m. svirno pastatas pritaikytas mokyklai, kuri veikė iki 1992 m. 

 Šaltiniai 

 Nuorodos 

 Sąrašas:Lietuvos dvarai
 Stasinės dvaro sodyba pamatyklietuvoje.lt

Kategorija:Kėdainių rajono dvarai